hu en cs de hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu en hu hu hu hu hu hu hu hu hu hu hu en en hu hu jv hu hu hu en de hu hu es ru hu hu hu hu hu hu hu hu hu hu hu hu hu hu
Négy és öt évfolyamos szóbeli | A budapesti Eötvös József Gimnázium honlapja
Kedves Négy és Öt évfolyamos Felvételizők, Tisztelt Szülők!
Kérjük, hogy olvassák végig figyelmesen az alábbi tájékoztatót, és azt is nagyon kérjük, hogy rendszeresen figyeljék a honlapunkat, amelyen a járványhelyzet miatti esetleges változásokat közölni fogjuk!
Iskolánkba összesen 735 jelentkezés érkezett (felvehető tanulók száma összesen 118 fő).
Természetesen egy tanuló több tanulmányi területre is jelentkezhetett, ezzel a lehetőséggel – nagy örömünkre – nagyon sokan éltek.
Ennek megfelelően a jelentkezők létszáma az egyes tanulmányi területeken az alábbiak szerint alakult:
Négy évfolyamos gimnáziumi képzés:
0001-es kód, C osztály, emelt matematika – emelt nyelv: 340 fő
0002-es kód, D osztály, emelt természettudomány – emelt nyelv: 331 fő
0003-as kód, F osztály, emelt humán – emelt nyelv: 233 fő
Öt évfolyamos gimnáziumi képzés
0007-es kód, Ny osztály, haladó angol – kezdő német: 182 fő
0008-as kód, Ny osztály, haladó német – kezdő angol: 129 fő
A szóbeli behívás ponthatárai:
Négy évfolyamos gimnáziumi képzés:
0001-es kód, C osztály, emelt matematika – emelt nyelv: 137,12 pont
0002-es kód, D osztály, emelt természettudomány – emelt nyelv: 132,4 pont
0003-as kód, F osztály, emelt humán – emelt nyelv: 125,36 pont
Öt évfolyamos gimnáziumi képzés
0007-es kód, Ny osztály, haladó angol – kezdő német: 127,2 pont
0008-as kód, Ny osztály, haladó német – kezdő angol: 126,1 pont
Felhívjuk figyelmüket arra, hogy az adott tanulmányi területre csak az vehető fel, aki elérte e tanulmányi terület szóbeli behívásának ponthatárát!
Kérünk mindenkit, hogy mielőtt ellenőrizné saját pontszámát, olvassa el tájékoztatónkban a pontszámítás módjáról szóló részt!
A szóbelilre behívott tanulók összlétszáma 304 fő.
Az alábbi linken találják a szóbelire behívott tanulók oktatási azonosítóját, vagy jeligéjét, a szóbeli vizsga dátumát és időpontját (Kérjük, hogy a járványhelyzet miatt az iskolába 10 perccel az időpont előtt lépjenek be és tartsák be a szabályokat!), a tantárgyi bizottság számát, a szóbeli felvételi tantárgyát, valamint az öt évfolyamos gimnáziumba jelentkezők a nyelvi meghallgatás nyelvét és a bizottság számát.
Kérünk mindenkit, hogy a szóbeli behívással kapcsolatos kérdésekben a +36 (20) 566-45-18 telefonszámon érdeklődjön az alábbi időpontokban:
Amennyiben e-mail-ben tennék fel kérdésüket, azt a balga.attila@e5vos.hu címen tehetik meg.
A felvételi tájékoztatónkban leírt személyes iskolabejárást a járvány miatt most nincs lehetőségünk megtartani, de a szóbelire után szeretnénk bemutatni az érdeklődőknek iskolánkat online formában. Az erről szóló tájékoztatót a honlapunkon fogják megtalálni. Ezzel párhuzamosan kikerül a honlapra a Felvételi címszó alá a szülőknek szóló iskolabemutató.
Sikeres és biztonságos szóbeli felvételit kívánok
Budapest, 2021. február 28.
Eötvös József Alapítvány   Adószám: 19623300-1-41     Számlaszám: 10200823-22218308-00000000        Reáltanoda Alapítvány   Számlaszám: 11100104-18013038-12000007